Rikunarita-ORG/Wikinium huggingface dataset:
# UNPROFOR

**UNPROFOR** je akronim za "U**nited **N**ations **PRO**tection **FOR**ces*" (Zaštitne Snage Ujedinjenih naroda) osnovane 21. februara 1992, Rezolucijom 743 Vijeća sigurnosti, a raspuštene 31. marta 1995. godine (proces povlačenja trajao je do decembra 1995. godine).

Misija je pokrivala područje bivše Jugoslavije (bez Slovenije) a glavnina snaga bila je raspoređena na teritorijama Hrvatske i Bosne i Hercegovine.

Glavni štab misije bio je smješten u Zagrebu.

U martu 1995. godine ukupno je bilo raspoređeno 38.599 pripadnika vojnog osoblja, uključujući 684 vojna posmatrača Ujedinjenih naroda. Osim njih, bilo je 803 pripadnika policije, 2.017 međunarodnog civilnog osoblja i 2.615 domaćeg civilnog osoblja.

Tokom misije poginulo je 213 osoba: 6 vojnih posmatrača, 198 drugih pripadnika vojnog osoblja, 3 pripadnika policije, 3 međunarodna civilna službenika i 3 domaća civilna službenika.

Ukupni troškovi misije iznosili su preko 4.5 milijardi dolara.

## Mandat

U početku je trebalo da UNPROFOR uspostavi uslove (mir i bezbjednost) potrebne za sprovođenje pregovora kojim bi se riješila kriza u *bivšoj Jugoslaviji*.

Hrvatska
Prvobitno uspostavljen u Hrvatskoj, UNPROFOR je imao zadatak da osigura da se tri tamošnje zaštićene zone demilitarizuju. Ubrzo su odgovornosti proširene i na "ružičaste zone", kontrolu prelaska ljudi i roba u zaštićenim zonama i praćenje demilitarizacije poluostrva Prevlaka na jugu Hrvatske i sporazuma o prekidu ratnih dejstava.

Bosna i Hercegovina
S pogoršanjem situacije u BiH, UNPROFOR je proširen i na omogućavanje funkcioniranja aerodroma u Sarajevu i dostavu humanitarne pomoći, prvo u Sarajevo i okolinu a zatim i cijelu BiH. Mandat je uključivao i zaštitu konvoja, praćenje zabrane letenja i zaštitu zaštićenih zona - enklava. Mandat je uključivao i upotrebu sile u samoodbrani i koordinaciju sa NATO-m uz upotrebu zračnih napada po odobrenju.

Makedonija
U Makedoniji je UNPROFOR pratio i izvještavao o situaciji na graničnom području i eventualne opasnosti po stabilnost i integritet Makedonije.

## Komandanti

Imena komandanata UNPROFOR-a i period kada su bili vršili tu dužnost:

* General potpukovnik Satish Nambiar (Indija) - 5. mart 1992 - 2. mart 1993. godine
* General potpukovnik Lars-Eric Wahlgren (Švedska) - 2. mart 1993 - juni 1993.
* General Jean Cot (Francuska) juni 1993 - mart 1994.
* General Bertrand de Sauville de La Presle (Francuska) mart 1994 - mart 1995. godine
* General Bernard Janvier (Francuska) - mart 1995 - januar 1996.

## Spisak država koje su učestvovale u misiji UNPROFOR-a

|  |  |  |
| --- | --- | --- |
| * Argentina
* Bangladeš
* Belgija
* Brazil
* Češka
* Danska
* Egipat
* Finska
* Francuska
* Gana
* Holandija
* Indija
* Indonezija
* Irska
* Italija
* Jordan
* Kanada
* Kenija
* Kolumbija
 | * Litvanija
* Malezija
* Nepal
* Nigerija
* Norveška
* Novi Zeland
* Pakistan
* Poljska
* Portugal
* Rusija
* Sjedinjene Američke Države
* Slovačka
* Španija
* Švedska
* Švicarska
* Tunis
* Turska
* Ukrajina
* Ujedinjeno Kraljevstvo
 |  |

## Povezano

* SFOR
* EUFOR
* EUPM
* Mirovne misije Ujedinjenih naroda

## Reference
# Zoran Žižić

**Zoran Žižić** (Titograd, 4. marta 1951. – Podgorica, 4. januara 2013.), premijer Savezne Republike Jugoslavije od 4. novembra 2000. do 24. jula 2001. godine.

## Biografija

Zoran Žižić je rođen 4. marta 1951. godine u Titogradu. Magistrirao je na Pravnom fakultetu u Beogradu.

Posle uspostavljanja višestranačja, bio je potpredsednik Vlade Crne Gore, poslanik u Skupštini Crne Gore i savezni poslanik na listi Demokratske partije socijalista. Kada je 1997. došlo do rascepa u DPS između frakcija Momira Bulatovića i Mila Đukanovića, Žižić se priklonio Bulatovićevoj opciji. Posle izbora 2000. bio je premijer u vladi koju su činile stranke DOS-a i SNP. Podneo je ostavku na mesto premijera 2001. nakon izručenja Slobodana Miloševića Haškom tribunalu. Nasledio ga je stranački kolega Dragiša Pešić.

Napustio je SNP 2005. zbog neslaganja sa Predragom Bulatovićem, posle čega je bio lider Demokratske stranke jedinstva. Aktivno je učestvovao u kampanji *Bloka za očuvanje zajedničke države Srbije i Crne Gore*, prilikom referenduma o osamostaljenju Crne Gore maja 2006. godine.

Umro je u Podgorici 4. januara 2013.

## Reference

## Povezano

* Spisak predsednika vlada Jugoslavije

## Vanjske veze

* Biografija Zorana Žižića na porodičnoj stranici: **Porodica Žižić** Arhivirano 2020-11-29 na Wayback Machine-u
# Kofi Annan

| Kofi Annan
 |
| --- |
|  |
|

---

7. Glavni tajnik Ujedinjenih Naroda
 |
| Mandat 1. siječnja 1997. – 1. siječnja 2007.
 |
| Prethodnik
 | Boutros Boutros-Ghali
 |
| Nasljednik
 | Ban Ki-moon
 |
|

---

 |
| Rođenje
 | 8. travnja 1938.  Kumasi, Gana (tada  Comassie, Zlatna Obala) |
| Smrt
 | 18. kolovoza 2018.  Bern, Švicarska
 |
| Supružnik
 | Titi Alakija *(razvod)* Nane Maria Annan
 |
| Vjera
 | protestant
 |

**Kofi Atta Annan** (izgovor: /ˈkoʊfi ˈænæn/; Kumasi, 8. travnja 1938. – Bern, 18. kolovoza 2018.) bio je ganski diplomat koji je služio na funkciji generalnog sekretara UN.

Annan je svoju karijeru započeo godine 1962. u Svjetskoj zdravstvenoj organizaciji. Od 1972. do 1974. bio je direktor turizma u Gani. Od godine 1987. držao je neke od najvažnijih položaja u UN, uživajući titulu pomoćnika generalnog sekretara. U 1990-im je bio zadužen za mirovne operacije, a od oktobra 1995. je bio specijalni izaslanik UN za bivšu Jugoslaviju.

U to vrijeme Annan je uživao veliku podršku američke administracije Billa Clintona, nezadovoljne dotadašnjim generalnim sekretarom UN Boutrosom Boutrosom Ghalijem i njegovom inzistiranju na proceduri prilikom američke vojne intervencije u bivšoj Jugoslaviji. Uz američki diplomatski pritisak, Vijeće sigurnosti UN je 13. 12. 1996. imenovalo Annana generalnim sekretatrom. Mandat mu je obnovljen godine 2002.

Godine 2001. dobio je Nobelovu nagradu za mir.

U posljednjim godinama mandata Annan je došao u sukob s novom američkom administracijom Georgea W. Busha, jer je izrazio protivljenje napadu na Irak. Nakon nekog vremena je organizacija UN došla pod žestoki udar kritika zbog nesposobnosti, korupcije, seksualnog zlostavljanja te pronevjere sredstava iz iračkog programa "Hrana za naftu", u što je navodno upetljan i Annanov sin Kojo.

Prvog januara 2007. godine na mestu generalnog sekretara UN zamenio ga je Ban Ki-Mun.

## Vanjske veze
# Milan Babić

|  |
| --- |
| Milan Babić |
|

---

1. predsjednik Republike Srpske Krajine
 |
| **Na dužnosti** 19. decembar 1991 – 16. februar 1992
 |
| Predsjednik vlade
 | Dušan Vještica
 |
| Nasljednik
 | Goran Hadžić
 |
|

---

5. premijer Republike Srpske Krajine
 |
| **Na dužnosti** 27. jul 1995 – 7. august 1995
 |
| Predsjednik
 | Milan Martić
 |
| Prethodnik
 | Borislav Mikelić
 |
|

---

 |
| Rođen/a
 | (1956-februara-26)26. februara 1956. Kukar, Vrlika, NR Hrvatska, FNRJ
 |
| Umro/la
 | 5. marta 2006. (dob: 50) Den Haag, Nizozemska
 |
| Politička stranka
 | Srpska demokratska stranka SKH/SKJ (do 1990)
 |
| Religija
 | srpsko pravoslavlje
 |

**Milan Babić** (26. 2. 1956. — 5. 3. 2006.) je bivši premijer Republike Srpske Krajine.Osuđeni je ratni zločinac.

Prije raspada SFRJ Milan Babić je radio kao zubar u Kninu. Početkom 1990. se priključio srpskoj nacionalističkoj stranci SDS, a nakon prvih demokratskih izbora postao gradonačelnik Knina. Nakon toga je Babić imao ključnu ulogu u događajima koji će dovesti do eskalacije oružanih sukoba na teritoriju Hrvatske godinu dana kasnije. Godine 1995. Babić je, nakon Operacije Oluja, napustio teritorij RSK, odnosno RH.

Godine 2004. Babić je od strane Haškog suda optužen za ratne zločine počinjene tokom tih događaja. Kao jedan od prvih optuženika, priznao je krivnju te se s optužbom nagodio za manju kaznu od 13 godina zatvora. Priznavši krivnju se ispričao hrvatskom narodu te zamolio za oprost u ime svojih sunarodnjaka.

Kasnije je sudjelovao kao svjedok optužbe protiv Slobodana Miloševića.

Dana 5. 3. 2006. pronađen je mrtav u ćeliji haškog suda, a prvi nalazi istrage su ukazali na samoubojstvo vješanjem.

## Vanjske veze

* ICTY - Initial Indictment of Milan Babić
* ICTY press release confirming Babić's death
* ICTY Sentencing Judgement
* Biografija Milana Babića (srpski)
* Biografija Milana Babića (hrvatski)
* A.Samigullina. Mislosevic's accuser commits suicide Arhivirano 2009-03-12 na Wayback Machine-u (ruski)
# Javier Solana

Javier Solana
**Francisko Havijer Solana Madariaga** (*Francisco Javier Solana Madariaga*) (rođen 14. jula 1942. u Madridu, Španija) je visoki predstavnik Evropske unije za spoljnu politiku i sigurnost i generalni sekretar saveta Evropske unije i Zapadne Evropske unije (organ EU za sigurnost). Pre nego što je bio politički ministar pri NATO-u (1995–99.), bio je fizičar. Dr Solana je izbran na mesto ministra spoljnih poslova EU za 2006. godinu, ali će po svemu sudeći ostati na trenutnoj funkciji.
# Antoine de Saint-Exupéry

| Antoine de Saint-Exupéry
 |
| --- |
|   |
|  |
| Rođenje
 | 29. lipnja 1900.  Lyon, Francuska
 |
| Smrt
 | 31. srpnja 1944.  okolica Marseillea, Francuska
 |
| Zanimanje
 | avijatičar, pisac
 |
| Nacionalnost
 |  Francuz
 |
| Književni period
 | kasni modernizam
 |
| Supruga(e)
 | Consuelo Gómez Carillo de Saint-Exupéry
 |
| Važnija djela
 | *Mali princ* *Zemlja ljudi* |

**Antoan de Sent Egziperi** (fra. **Antoine de Saint-Exupéry**), francuski pisac rođen 29. juna 1900. godine u Lionu kao treće po redu od petoro dece. Već od detinjstva je pokazivao sklonosti ka pisanju, a želeo je da bude i pilot. Godine 1921. postao je pilot u Strazburu. 1923.godine imao je avionsku nesreću u Buržeu. 1925. godine upoznao se sa poznatim piscima među kojima je bio i Andre Žid, koji su podržali njegove literarne sposobnosti. 1926. godine objavio je svoje prvo delo *Avijatičar*. 1929. godine leti na raznim pravcima u Americi gde istražuje Patagoniju i Kordiljere. 1930. godine je dobio orden legije časti za zasluge u civilnoj aronautici. 1931. godine se oženio. 1932. godine redovno leti iz Marseja za Alžir. 1934. godine leteo je po Dalekom Istoku odakle se je vratio umoran i bolestan. Učestvovao je kao pilot na strani oslobodilačkih snaga protiv Hitlerove Nemačke. 31. jula 1944. godine nije se vratio sa zadatka.

Pisac je mnogih članaka. priča i romana među kojima su najpoznatiji *Pravac jug* (1928.),
*Noćni let* (1931.), *Zemlja ljudi* (1939.), Ratni pilot (1942.), *Smisao života* (1936.), *Citadela* (1938.), i najpoznatiji
*Mali princ*, koga je napisao 1943. godine.

## Vanjske veze

* Zvanični sajt Senta Egziperija ((fr))
* „Mali princ“ Arhivirano 2007-06-09 na Wayback Machine-u ((en))
# Mate Gulin

| Mate Gulin |
| --- |
| glumac |
| Biografske informacije |
| Rođenje | 29. juna 1942.  (1942-06-29) Šibenik, Kraljevina Italija (danas Hrvatska) |
| Profesionalne informacije |
| Zanimanje | glumac |

**Mate Gulin** (Šibenik, 29. lipnja 1942) hrvatski je filmski, televizijski i kazališni glumac.

## Filmografija

### Televizijske uloge

* "Kud puklo da puklo (TV serija)" kao Barba (2014.
* "Larin izbor" kao Barba (2011.-2012.)
* "Loza" kao Don Petar (2011.-2012.)
* "Stipe u gostima" kao Vice (2010.)
* "Novo doba" kao svećenik (2002.)

### Filmske uloge

* "Vjerujem u anđele" kao svjetioničar (2009.)
* "Što je muškarac bez brkova?" kao Brico (2005.)
* "Konjanik" kao Turčin (2003.)
* "Braća po materi" kao poštar (1988.)
* "Ljubi, ljubi, al' glavu ne gubi" kao policajac (1981.)
* "Lude godine" kao policajac (1980.)

## Vanjske veze

* Mate Gulin na sajtu IMDb
# Gary Busey

| Gari Bjusi |
| --- |
|  |
| Biografske informacije |
| Rođenje | Vilijam Gari Bjusi 29. jun 1944. Gus Krik |

**Gari Bjusi** (engleski: *Gary Busey*, IPA: /ˈbjuːs i/ , rođen kao **Vilijam Gari Bjusi** 29. juna 1944. u Gus Kriku (danas Bejtaun) u Teksasu, SAD) je američki filmski, televizijski i pozorišni glumac i umjetnik. Proslavio se tumačeći lik Badija Holija u filmu „Priča o Badiju Holiju“ (engleski: *The Buddy Holly Story*) iz 1978. reditelja Stiva Raša, za koju je nominovan za Oskara za najboljeg glumca, te po ulozi Liroja Smita u filmu Džona Milijusa „Dan velikih talasa“ (engleski: *Big Wednesday*) iz 1978. Iz braka sa Džudi Helkenberg ima sina Džejka, takođe glumca.

## Filmografija

| Godina | Srpskohrvatski naziv | Originalni naziv | Uloga
 |
| --- | --- | --- | --- |
| 1974. | Kalibar 20 za specijalistu |  |  |
| 1987. | Smrtonosno oružje |  |  |
| 1990. | Predator 2 |  |  |
| 1993. | Firma |  |  |

## Vanjske veze

* Profil na IMDB (`en`)
* Veb-sajt obožavalaca Garija Bjusija Arhivirano 2011-07-08 na Wayback Machine-u (`en`)
* Profil na AllMovie Arhivirano 2011-07-08 na Wayback Machine-u (`en`)
* Profil na NNDB (`en`)
# Damir Bičanić

Damir Bičanić
|  |
| Država
 |  Hrvatska
 |
| Osobni podatci
 |
| **Nadimci** | Bićko
 |
| **Datum rođenja** | 29. lipnja 1985.
 |
| **Mjesto rođenja** |  Vukovar, Hrvatska (tada  SFR Jugoslavija) |
| **Visina** | 1.95m
 |
| **Pozicija** | lijevi vanjski
 |
| **Ruka** | desna
 |
| Podaci o klubu
 |
| **Klub** |  Chambéry Savoie HB
 |
| **Broj** | 77
 |
| Profesionalni klubovi
 |
| **Godina** | **Klub** | **Uta. (gol.)** |
| 0000 - 0000 - 2005 2005 - 2007 2007 - 2008 2008 - 2010 2010 -
 |  RK Umag  RK Osijek  RK Agram Medvešćak  RK Zagreb  CB Ademar León  Chambéry Savoie HB
 |  |
| Reprezentacija
 |
| **Godina** |  | **Uta. (gol.)** |
| 2007 -
 |  Hrvatska
 | 47 (71)
 |

**Damir Bičanić** (Vukovar, 29. lipnja 1985.) je hrvatski rukometaš. Igra na poziciji lijevog vanjskog, a trenutačno je član Chambérya.

Damir Bičanić rukomet je počeo igrati u Umagum a nakon povratka u Vukovar nastavlja igrati rukomet i igra u klubu RK Osijek Elektromodul. Iz Osijeka zatim odlazi u zagrebački klub Agram Medveščak, a godinu kasnije igra za Zagreb Croatia Osiguranje.

Izabran je na širi popis Hrvatske rukometne reprezentacije za Svjetsko prvenstvu u Hrvatskoj 2009. godine. Bio je član Hrvatske rukometne reprezentacije koja je osvojila srebrnu medalju na Europskom rukometnom prvenstvu u Austriji 2010. godine.

## Reference
# Ivan Rendić

**Ivan Rendić** (Imotski, 27. III. 1849 – Split, 29. VI. 1932) je bio hrvatski kipar. Završio je Akademiju u Veneciji, usavršavao se u atelijeru realističkoga kipara G. Dupréa u Firenci. Smatra se začetnikom novijeg hrvatskog kiparstva. Autor je mnogobrojnih naturalistički oblikovanih kipova u bronci i kamenu (A. Kačić Miošić, 1890; I. Gundulić,1893), portretnih poprsja (F. Kurelac, 1874) i nadgrobnih spomenika (Meditacija na Mirogoju u Zagrebu).

## Galerija radova

* August Šenoa na Zrinjevcu u Zagrebu
* Andrija Medulić na Zrinjevcu u Zagrebu
* Julije Klović na Zrinjevcu u Zagrebu
* Nikola Jurišić na Zrinjevcu u Zagrebu
* Ljudevit Gaj u Krapini
* Petar Preradović na Cvjetnom trgu u Zagrebu
* Andrija Kačić Miošić u Makarskoj
* Ferdo Rusan na groblju sv. Andrije u Bjelovaru
* Bista Jurja Haulika u Zagrebačkoj katedrali (1887)
* Nadgrobni spomenik Petru Preradoviću na Mirogoju u Zagrebu, аlegorijska slika, po ideji Franje Markovića (1879)
* Spomenik Antunu Dropcu na ulazu u Prirodoslovni muzej Dubrovnik (1885)
# Don S. Davis

| Don S. Davis |
| --- |
| Davis godine 2001. |
| Biografske informacije |
| Rođenje | Don Sinclair Davis (1942-augusta-04)4. augusta 1942. Aurora, Missouri, SAD |
| Smrt | 29. juna 2008. (dob: 65) Gibsons, Britanska Kolumbija, Kanada |

**Don Sinclair Davis** (Aurora, Missouri, 4. kolovoza 1942. - Gibsons, Britanska Kolumbija, 29. lipnja 2008.) bio je američki glumac.

Najpoznatiji je po ulozi Majora Generala Georgea S. Hammonda u znanstveno fantastičnoj televizijskoj seriji Zvjezdana vrata SG-1 kao i ulozi Majora Garlanda Briggsa u televizijskoj seriji Twin Peaks. Vrlo je često mijenjan za Dana Elcara. Davis se također pojavio u dvije epizode američke televizijske seije MacGyver, svaki put u drugoj ulozi.
Bio je glumac, kazališni profesor i kapetan u Vojsci SAD-a u šezdesetima. Diplomirao je 1970. godine. 1987. godine je prekinuo profesorski posao da bi se u potpunosti posvetio glumi.

Također se bavio slikanjem i izradom skulptura.

## Filmografija

* Zvjezdana vrata SG-1 General George Hammond
* G.I. Joe: Valor Vs. Venom kao Wild Bill (glas)
* Meltdown kao NRC Carl Mansfield
* Miracle kao Bob Fleming
* NCIS kao MTAC kontrolni službenik
* Andromeda kao Avineri
* Stargate Atlantis kao General George Hammond
* Savage Island; kao Keith Young
* G.I.Joe: Spy Troops the Movie; kao Wild Bill (glas)
* The Twilight Zone; kao Dr. Tate
* The Chris Isaak Show; kao Del
* Just Cause; kao Thornton
* Deadly Little Secrets kao šerif
* The Hostage Negotiator kao Alexander Daniels
* Šesti dan kao Kardinal de la Jolla
* Atomic Trainkao General Harlan Ford
* Con Air kao muškarac u autu
* Prisoner of Zenda, Inc. kao Colonel Zapf
* The Fan kao Stook
* Alaska kao Grazer
* Poltergeist: The Legacy kao Harold Taggart
* The Ranger, the Cook and a Hole in the Sky kao Mr. Smith
* The Outer Limits kao General armije
* The Outer Limits kao Detectiv
* X-files *(1994) kao kapetan William Scully*
* Needful Things kao Reverend Willie Rose
* Cliffhanger kao Stuart
* Highlander kao Palance
* Columbo: A Bird in the Hand kao Bertie
* A League of Their Own kao Charlie Collins
* Hook kao Dr. Fields
* Omen IV: The Awakening kao Jake Madison
* Twin Peaks kao Major Garland Briggs
* Cadence kao Haig
* Look Who's Talking kao Dr. Fleischer
* Joanie Loves Chachi kao Benny

## Vanjske veze

* službena stranica Arhivirano 2021-12-01 na Wayback Machine-u
* umjetnička stranica Arhivirano 2011-02-07 na Wayback Machine-u
* Don S. Davis na sajtu IMDb
# 552.

|  |  |
| --- | --- |
| Milenijum:
 | 1. milenijum
 |
| Vjekovi:
 | 5. vijek – **6. vijek** – 7. vijek
 |
| Decenija:
 |  520-e  530-e  540-e  – 550-e –  560-e  570-e  580-e  |
| Godine:
 | 549 550 551 – **552** – 553 554 555
 |

Godina **552.** (**DLII**) bila je prijestupna godina koja počinje u ponedjeljak u julijanskom kalendaru. Oznaka 552. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Bitka kod Mons Lactariusa
## Događaji

* Službeno uvođenje budizma u Japan i početak Asuka perioda.
* Bitka kod Asfelda: Langobardi pod krajem Audoinom uništavaju Gepide.
* Cynric, kralj Wessexa, osvaja važnu britsku tvrđavu Old Sarum.
* Prva godina armenskog kalendara.
* Car Yuan nasljeđuje Xiao Donga na mjestu cara južne kineske dinastije Liang.
* Gok (Nebeski) Turci pod vodstvom Bumin Khan osnivaju prvu tursku (turkijsku) državu u historiji.
* 1.7. - Gotski rat: Bitka kod Tagine u kojoj bizantske trupe pod Narzesom nanose odlučujući poraz ostrogotskim snagama pri čemu gine ostrogotski kralj Totila.
* Eutihije postaje novi patrijarh Konstantinopola.
* U Irskoj osnovana Rimokatolička biskupija Meath.
* oktobar - Gotski rat: Bitka kod Mons Lactariusa u kojoj je nanesen odlučujući poraz Ostrogotima (ili početak 553).

## Rođenja

* Ethelbert, kralj Kenta i Bretwalda

## Smrti

* 1.7. – Totila, kralj Ostrogota
* Bumin Khan, osnivač gokturske države
* Menas, patrijarh Konstantinopola
* Sv. Armel, opat
* Wang Wei, kineski vojni strateg
* Xiao Dong, kineski car iz dinastije Liang
* Car Xiaojing od Istočnog Weija

## Reference
# Bitka kod Tagine

| Bitka kod Tagine
 |
| --- |
| Segment Gotskog rata
 |
|

|  |  |
| --- | --- |
| Datum
 | jul 552
 |
| Lokacija
 | Taginae, današnji Gualdo Tadino u Italiji |
| Ishod
 | odlučujuća bizantska pobjeda
 |

 |
| Sukobljene strane
 |
| Bizantsko Carstvo i saveznici: Langobardi Heruli
 | Ostrogotsko Kraljevstvo
 |
| Komandanti i vođe
 |
| Narzes
 | Totila **†** |
| Snage
 |
| 20.000 ljudi (moguće 25.000 ljudi?)
 | 15.000 ljudi (moguće 18.000 ljudi?)
 |
| Žrtve i gubici
 |
| nepoznati
 | 6.000 ljudi
 |

**Bitka kod Tagine** ili **bitka kod Busta Galloruma** odigrala se za vrijeme gotskog rata 1. jula 552. u centralnoj Italiji između ostrogotske vojske pod kraljem Totilom na jednoj, i istočnorimske (bizantske) vojske pod generalom Narzesom na drugoj strani. U njoj je Totila, koji je prije toga godinama nanosio Bizantincima poraz za porazom, pokušao zaustaviti posljednju bizantsku ofenzivu s ciljem osvajanja Italije. Bizantski general Narzes je, međutim, spretno iskoristio brojčanog nadmoć vlastitih snaga kako bi Ostrogotima nanio veliki poraz, pri čemu je Totila ubijen. Bitka je imala odlučujući karakter, iako su Ostrogoti još mjeseci kasnije pružali otpor dok konačno nisu poraženi u bitci kod Mons Lactariusa.

## Izvori

## Vanjske veze

* Locations of this battle and battle of Mons Lactarius
# Totila

Totila razara zidove Firence
**Totila** rođen u Trevisu, bio je kralj Ostrogota. Izabran je na taj položaj posle smrti svog ujaka Ildibada i nakon kratke vladavine Erarika 541. godine. Prokopije iz Cezareje koji je bio u pratnji vizantijskog vojskovođe Velizara u Gotskom ratu upotrebljavao je za ostrogotskog kralja ime Totila. Sudeći po numizmatičkom materijalu njegovo pravo ime bile je Baduila (gotski: "ratnik, borac"), a Totila je mogao biti grecizirani oblik imena.

Životno delo Totile bilo je obnova gotskog kraljevstva u Italiji. U početku Totila je imao uspeha i pobedio je trupe Justinijana I kod Fevencije. Posle još jedne pobede 542. godine, Totila je napustio Toskanu i pokušao je da opsedne i osvoji Peruđu, Spoleto i Rim.

Ipak, Totila je odustao od ovog plana i okrenuo se jugu Italije. Tu je osvojio Benevento, a oblasti Lukanija, Brutijum, Apulija i Kalabrija su se predali pred velikom gotskom vojskom.

Totilina strategija je bila da uspostavi kontrolu nad seoskim delovima Italije, a da ostavi vizantijske jedinice u gradovima i lukama. No, ubrzo se pokazalo da se gradovi sami ne mogu održati. Kada je osvojio gradove, Totila je pokazao velikodušnost pobednika, naročito u Kumama. Justinijan je bio uznemiren Totilinim uspesima, ali nije dozvoljavao Velizaru da napusti Konstantinopolj, plašeći se da bi njegovi uspesi ugrozili sopstvenu popularnost. U proleće 543. godine Totila je osvojio i Napulj, koji se predao jer je pretila glad.
Krajem 545. godine Totila je bio pred Tivolijem, i spremao se da dočeka Velizara koji je napokon stizao Italiji u pomoć Rimu kome je pretila opasnost. Rimski papa Vigilije je pobegao iz Rima u Sirakuzu, a Rim se predao Totili zato što mu je pretila glad. Velizar nije uspeo.

Rim je bio opljačkan, a zatim se Totila povukao u Apuliju. Prilikom novog pokušaja da napadne Rim, Velizar je porazio Totilu, ali vizantijski vojkovođa nije nastavio progon. Peruđa je pala u ruke Totile, a Velizar je ostao neaktivan sve dok nije bio opozvan iz Italije. 549. godine Totila je ponovo krenuo prema Rimu i osvojio ga ponovo zahvaljujući izdaji.

Totila se zatim bacio na pljačkanje Sicilije, posle čega je osvojio Korziku i Sardiniju. Poslao je i svoju flotu na Grčku. Time je Justinijan I bio izazvan da preuzme energične mere protiv Gota. Operacije su poverene Narzesu, Totila ga je napao ali je bio poražen i ubijen u bitka kod Tagine jula 552. godine. Iako su manje borbe nastavljene računa se da je bitkom kod Tagine ostrogotska vojna moć bespovratno srušena. Time je Vizantija trajno uspostavila kontrolu nad Italijom, naročito srednjim i južnim delom Apeninskog poluostrva.
# Pešta

Zapadni kolodvor u Pešti
**Pešta** (mađarski: *Pest*, slovački: *Pešť*) bila je grad u Mađarskoj, koji se širenjem 1873. spojio s Budimom pa je tako nastala Budimpešta. Pešta se nalazila istočno od Budima, na lijevoj obali rijeke Dunav, koja je razdvajala ta dva grada.

Površinski Pešta je dala dvije trećine Budimpešte. Mostovi koji danas spajaju Budim i Peštu spadaju u najljepše mostove u Evropi.

Pešta je stoljećima bila i politički i kulturni centar Mađarske. Također Pešta je bila glavni grad Ugarske (Mađarske).